E miz Ebrel 2002 e oa disklêriet Bagad Skolaj Diwan Kemper evel kevredigezh lezenn 1901. Gouzout a ouezer pegen diaes eo sevel oberoù padus a-stroll gant tud yaouank ha pegen start eo sevel ur bagad. E gwirionez ez eus bet degadoù a skolidi o teskiñ diazezoù sonerezh Breizh ur bloavezh er chentelioù-mañ ; ul lodennig anezho o deus kendalchet hag a gendalch ganeomp, lod all o deus kendalchet en diavaez pe a zo aet dober traoù all goude. Eus un tu all e oa ivez e-touez ar skolidi kalzik a sone e bagad pe vagad ha ne zeuent ket dar chentelioù er skolaj dre ma oa evit an deraouidi pe dre ma oa e diabarzh ar vuhez skol.